
PLIEŠOVCE 


OBJEKTÍVOM FOTOGRAFA 


Vážení spolupracovníci a priatelia lesa! 


Dovoľujem si Vám touto reprezentačnou publikáciou pri- 
pomenúť v prvom rade základnú spoločenskú a pre nás ľudí 
najdôležitejšiu funkciu lesa ako poskytovateľa dobrej vody 

a čistého vzduchu, bez ktorých by nebol možný život. 

Rád by som touto knihou apeloval na každého, kto v nej práve začína listovať, aby sa váhou svojej osobnosti 
zasadil o ochranu prírodného bohatstva našej vlasti. Ubezpečujem Vás, že štátny podnik Vojenské lesy 
a majetky Slovenskej republiky ako správca majetku štátu vo vojenských obvodoch aj mimo nich, si túto po- 
vinnosť plní bezo zvyšku. 

Túto knihu venujem bývalým aj súčasným zamestnancom a všetkým, ktorí sa pričinili o rozvoj štátneho 
podniku Vojenské lesy a majetky Slovenskej republiky. 


Lesu zdar! Ing. Štefan DROZD 
generálny riaditeľ 


Vojenské lesy a majetky Slovenskej republiky, štátny podnik, Pliešovce 


Vojenské lesy a majetky majú bohatú históriu, ktorá siaha až na začiatok dvadsiateho storočia, vyrástli 
z dvoch koreňov. Z jedného v stredných Čechách v blízkosti Prahy a druhého na Slovensku neďaleko Bratislavy. 
Prvé významnejšie a trvalé výcvikové plochy rakúsko-uhorských vojsk na území Čiech, ktoré boli hospodársky 
využívané vznikli v priestore Milovic asi v roku 1905. Priľahlé poľnohospodárske pozemky a lesíky, výcvikom 
vojsk málo dotknuté, boli bežne obhospodarované, pre potreby a na účet generálneho štábu a ministerstva 
vojny. Na Slovensku bola v roku 1916 vybudovaná píla vo Veľkých Levároch pre zásobovanie armády rezivom 
a súčasne boli vykúpené lesy z majetku grófa Pálfyho pre jej zásobovanie piliarskou guľatinou, tiež išlo 
o hospodársku organizáciu slúžiacu potrebám armády. 

Československá republika pri svojom vzniku v roku 1918 prevzala vtedy už existujúce objekty ministerstva 
vojny a zverila ich do správy ministerstva národnej obrany (MNO). Počiatkom roku 1928 bol stav taký, že 
v rezorte Ministerstva národní obrany Československé republiky existovali alebo sa zakladali trvalé, viacúčelové 
výcvikové priestory, zahrňujúce rozsiahle lesné komplexy a tiež poľnohospodárske a ďalšie pozemky a objekty, 
zverené do pôsobnosti hospodárskej organizácie rezortu MNO, so stanoveným názvom „Vojenské lesní 
podniky“. 

Veľký rozsah územia a úloh, uvedomovanie si zodpovednosti za tieto územia, najmä za stav lesov, predpo- 
kladané ekonomické efekty a prospech pre hlavné poslanie — úpravu územia a vlastný výcvik vojsk na jednej 
strane a zjednodušenie úloh a zodpovednosti MNO a generálneho štábu na druhej strane - vytvorilo pod- 
mienky na vznik jedinej, z úrovne MNO v zásade riadenej, ale vo svojej konkrétnej činnosti samostatnej orga- 
nizácie. 

Tento faktický stav bol vyjadrený vládnym nariadením č. 76 zo dňa 24. mája 1928, ktorým vznikli „Vojenské 
lesní podniky“ (VLP). Ich založením bol poverený minister národnej obrany v dohode s ostatnými ministrami. 
Na základe tohto právneho dokumentu už pracovalo „Reditelství Vojenských lesních podnikú“. Ustanovením 
„Vojenských lesních podnikú“ bol položený základ hospodárskej, významnej a suverénnej hospdárskej orga- 
nizácie v rezorte MNO, funkčne existujúcej až do konca roku 1992, t. j. do obdobia trvania spoločného štátu 
Čechov a Slovákov, vo forme „Vojenských lesú a statkú ČSFR, státni podnik“ (VLS). 


V roku 1989 došlo k historickým celospoločenským zmenám, ktoré sa prirodzene dotkli i VLS. VLS prešli 
veľmi prudkým vývojom: od 1. júla 1989 došlo k zmene na , Vojenské lesy a statky — koncern, státni podnik, 
Praha“, vroku 1991 na „Vojenské lesy a statky, Praha, a vroku 1993 po rozdelení ČSFR na dva samostatné štáty 
Českú republiku a Slovenskú republiku na „Vojenské lesy a statky ČR, státni podnik Praha a „Vojenské lesy 
a majetky SR, štátny podnik Pliešovce“, ako nástupnícke národné organizácie zriadené republikovými mi- 
nisterstvami obrany. 

Vojenské lesy a majetky SR, š. p. Pliešovce (VLM) vznikli po rozdelení Československa v r. 1993. Boli založené 
zakladacou listinou zo dňa 30. 12. 1992, ktorú podpísal splnomocnenec vlády Slovenskej republiky pre vznik 
MO plk. Gerinec. Veľkú zásluhu na ich vzniku má nespochybniteľne plk. Ing. Jozef Ulianko, ktorý bol vtom čase 
riaditeľom podnikového riaditeľstva v Pliešovciach. Práve vďaka nemu a jeho najbližším spolupracovníkom 
existujú VLM s malými organizačnými zmenami dodnes. 

Podnik vznikol pre potreby efektívneho a ekologického obhospodarovania lesnej a poľnohospodárskej 
pôdy vo vojenských výcvikových priestoroch (VVP) Armády SR. Podnik hospodári na výmere 72 800 ha lesnej 
pôdy s ročnou ťažbou cca 300 000 m". Tvoria ho štyri odštepné závody: Malacky, Pliešovce, Kežmarok a Kame- 
nica nad Cirochou. 

Pre naplnenie svojho poslania rozvíja trvalo udržateľný spôsob hospodárenia, ako základnú strategickú 
prioritu, pomocou moderných technológií sa snaží dosahovať aj ekonomickú rentabilitu pri zachovaní a zvy- 
šovaní ochranných a celospoločenských funkcií lesných ekosystémov a ich ochrany proti škodlivým činiteľom. 
Cieľavedome zveľaďuje genofond lesných drevín a podporuje prirodzenú obnovu lesa. Dlhodobo dosahuje 
špičkové výsledky v chove a love poľovnej zveri. 

Jednotlivé odštepné závody hospodária vo vojenských obvodoch, ktoré majú veľmi špecifické podmienky, 
od Záhorskej nížiny cez pohorie Javorie, Levočské vrchy až po Vihorlat na východe. Vojenské lesy musia pri 
svojej hospodárskej činnosti vziať do úvahy nielen zvýšenú činnosť cvičiacich vojsk, ale aj záujmy ochrany prí- 
rody, pretože v okolí výcvikových priestoroch sa nachádzajú chránené územia, čo kladie na lesnícky personál 
zvýšené nároky pri plnení si svojich pracovných povinností. Laická verejnosť sa však vo väčšine prípadov pri 
styku s podnikom VLM domnieva, že VLM sú naviazané na rozpočet armády, ale táto predstava je veľmi mylná. 
Podnik si musí sám vytvoriť prostriedky na svoju činnosť a znovu ich investovať do trvalo udržateľného 
hospodárenia v lesoch. 

Veľká časť územia VLM patrí medzi významné vodohospodárske oblasti s 1. - Ill. stupňom ochrany a je 
významným zdrojom pitnej vody. Jeho význam v budúcnosti ešte vzrastie vzhľadom na strategický význam vo- 
dy. Preto na týchto územiach VLM hospodária v súlade s vodohospodárskymi a ekologickými predpismi. Podnik 
investuje do opráv a udržiavania objektov lesotechnických meliorácií a zahrádzania bystrín, odstraňovania 
následkov povodní najmä na území o. z. Kežmarok a Malacky. 

Vstupom Slovenskej republiky do Európskej únie pred naším podnikom stoja ďalšie výzvy, na ktoré sa 
terajší manažment pripravuje reorganizáciou riadenia firmy a jej všestrannou ekonomizáciou, čo je 
nevyhnutným predpokladom k jej zachovaniu a ďalšiemu rozvoju. 


Základným predmetom činnosti štátneho podniku pre 
uspokojovanie verejnoprospešných záujmov je: 


správa a využívanie lesného a poľnohospodárskeho majetku 
ťažba a predaj drevnej hmoty 

výroba a predaj sadbového materiálu 
poľovníctvo — formou poplatkového odstrelu 
pestovateľská činnosť 

odborná správa lesov 

zarybňovania vodných tokov 

ťažba a predaj piesku 

ťažba a predaj kameňa 

výroba a predaj krmív pre živočíšnu výrobu 
chov a predaj rýb 

práce hospodárskej úpravy lesov 

Vyvretý sopečný útvar vo VVP Lešť 
- Šamilova skala 

Mrazivá noc vo VVP Valaškovce 

Hovädzí dobytok CHAROLAIS na pastvé - OZ VLM Pliešovce 


Stepné trávy - VLM Malacky 


44 — Panoráma pohoria Vihorlat - sever, juh 


Hospodárska úprava lesa 


Poslaním hospodárskej úpravy lesov (HÚL) je zisťovanie stavu lesov, ich produkčné a ťažbové možnosti, prí- 
| rodné, spoločenské, technické, ekologické a ekonomické podmienky hospodárenia a určovať ciele hospo- 
! dárenia, sledovať a hodnotiť vývoj lesov a plánovať hospodárenie v nich tak, aby bolo neustále zabezpečované 
Í | plnenie všetkých ich funkcií pri zachovaní súladu verejnoprospešných záujmov a záujmov vlastníkov lesa. 
Výsledkom činnosti HÚL sú lesné hospodárske plány (LHP), súhrnné lesné hospodárske plány a ďalšie diela, 
[ži ktoré sú podkladom pre odborné, sústavné a cieľavedomé obhospodarovanie lesov, riadenie lesného 

hospodárstva a uplatňovanie lesníckej politiky. HÚL v súčasnosti pre VLM zabezpečuje vlastné stredisko so 
sídlom v Kežmarku, ktoré plní tieto úlohy: 
1. na základe zisteného stavu lesa a výsledkov špeciálnych prieskumov pre zákonom stanovené časti lesa 
vyhotovuje spravidla na obdobie desiatich rokov LHP, ktoré majú tieto súčasti: 
a] + všeobecnú časť, 
+ plochovú tabuľku, 
© popis porastov a plán hospodárskych opatrení, 
« prehľadové tabuľky a grafikony, 
« lesnícke mapy, 
+ evidenčnú časť: 
2. vypracúva súhrnné lesné hospodárske plány, ktoré sú podkladom pri riešení rozvoja lesného 
hospodárstva a na vypracovanie výhľadových koncepcií 
3. vykonáva odborné expertízy súvisiace s HÚL, ako je oceňovanie lesov, náhrady škôd a iné: 
4. zabezpečuje sledovanie stavu a vývoja lesného fondu s využitím banky údajov o lesnom fonde: 


Vo svojej činnosti využíva najnovšie poznatky vedy, výskumu či praxe a spolupracuje s ostatnými lesníckymi 
organizáciami, ako aj s vedecko-výskumnými inštitúciami a vysokými školami a inými organizáciami. 


Prírodné a výrobné podmienky závodov VLM 


OZ Pliešovce: 

Hospodári vo VVP Lešť, pôvodný „Oremov laz“, ktorý vznikol v terajšej výmere v roku 1951. 

Prevažná časť tohto závodu sa nachádza na južnom úpätí pohoria Javorie a v priľahlej oblasti Krupinskej 
vrchoviny. Na severe územia je najvyššie položené miesto na vrchole Javoria 1044 m n. m. a postupne klesá 
k juhu cez Krupinskú vrchovinu k najnižšiemu miestu oblasti v Strhárskej doline, severne od Horných Strhár, 
s výškou 262 m n. m. 
| Klimatické pomery sú premenlivé, prevažná časť územia patrí do mierne teplej oblasti, len severná časť patrí 

1] do chladnej oblasti. Priemerná ročná teplota sa pohybuje v rozmedzí 6 -8 “C, vo vegetačnom období 14%C. Úze- 

| mie sa nachádza v oblasti mladotreťohorných vulkanických hornín. Sopečná činnosť, sústredená v masíve Javo- 

# | ria, pri ktorej na povrchu tuhla magma, bola sprevádzaná ukladaním sypkých vyvrelín. V severnej časti pod 

, masívom Javoria prevládajú tufy v južnej časti tufity. Hydrologicky spadá oblasť do povodia rieky Ipeľ (80%) 
a Hron (20%), ktoré tvoria prítok Dunaja a patrí do rozvodia Čierneho mora. 

OZ Pliešovce je vo svojej hospodárskej činnosti najviac obmedzovaný <vičiacimi vojskami, ktoré tu majú 
svoju prioritu. Hospodárska činnosť závodu sa musí realizovať v súlade s touto skutočnosťou, čo kladie na jeho 
lesnícky personál vysoké organizačné a odborné nároky. 

V drevinovom zložení odštepného závodu prevládajú listnaté dreviny so 66 % zastúpením, ihličnaté dreviny 
s 34 % zastúpením. Z ihličnatých drevín je prevažne zastúpený smrek (27%), z listnatých drevín buk (32%) 
a hrab (15% z celkového zastúpenia drevín). 

| 
| 


Výmera: cca 9 300 ha lesnej pôdy 

Ročná ťažba: 41 500 m" 

Umelá obnova lesa: 47 ha 

Prerezávky: 184 ha 

Prebierky: 437 ha 

Ochrana mladých lesných porastov: 513 ha 


OZ Malacky: 

Hospodári vo VVP Záhorie, ktorý vznikol v terajšej výmere v roku 1946. 

Územie na ktorom sa nachádza odštepný závod patrí k dvom geomorfologickým celkom — k Záhorskej 
nížine a Malým Karpatom. Záhorská nížina je súčasťou Viedenskej kotliny, ktorú na našom území tvorí Borská 
nížina s Borom a Chvojnickou pahorkatinou. Je to súvislá oblasť viatych pieskov, ktoré tvoria 
nízkopahorkatinný reliéf s uzavretými bezodtokovými zníženinami. Vyskytujú sa tu piesočnaté presypy, ktoré 
niekedy vytvárajú nepravidelné, jednostranne pretiahnuté pahorky. Prevláda tu krajinný typ dunovej zvlnenej 
roviny, tvorenej mocnými nánosmi viatych pieskov porastenými borovicovým lesom. Taktiež sú tu 
reprezentované zachovalé lužné lesy, k ich zachovalosti prispela nemalou mierou bývalá ochrana štátnych 
hraníc, ktorá obmedzila v tomto priestore množstvo ľudských aktivít. 

Malé Karpaty predstavujú okrajové pohorie Vnútorných Karpát, rozkladajúce sa v ich juhozápadnom cípe. 
V území vystupujú granodioritové horniny, vápence, bridlice, fylity, amfibolity a ďaľšie horniny jadrových 
pohorí. 

Horskú teplú klímu v južnej časti so stúpajúcou nadmorskou výškou a smerom na sever strieda mierne teplá 
až chladná klíma. 

Malé Karpaty z veľkej časti pokrývajú listnaté lesy. 

V drevinovom zložení odštepného závodu prevládajú ihličnaté dreviny s 80,6 % zastúpením, listnaté 
dreviny s 19,4 % zastúpením. Z ihličnatých drevín je prevažne zastúpená borovica (80%), z listnatých drevín 
buk a dub, (po 5% z celkového zastúpenia drevín). Na Slovensku boli do roku 2004 systémovo nasadené 
harvestery len u VLM Malacky. 


Výmera: cca 24 800 ha lesnej pôdy 

Ročná ťažba: 97 740 m" 

Umelá obnova lesa: 169 ha 

Prerezávky: 829 ha 

Prebierky: 922 ha 

Ochrana mladých lesných porastov: 258 ha 


OZ Kežmarok: 

Hospodári vo VVP Javorina, ktorý vznikol v terajšej výmere v roku 1951 (jeho zrušenie sa predpokladá 
k 31. 12. 2006). 

Značná časť výmery podlieha reštitučným nárokom. 

Prevažná časť tohto závodu sa nachádza v geomorfologickom celku Podhôlno - magurskej oblasti - Le- 
vočské vrchy . Najvyšší vrch Čierna hora (1289 m n. m.). Levočské vrchy sú masívnym kryhovým pohorím, sú 
tvorené hlavným masívnym chrbátom budovaným horninami vnútrokarpatského flyšu, z ktorého vybiehajú na 
všetky strany rázsochy oddelené hlbokými dolinami. Na zlomovom ohraničení Levočských vrchov je častý výskyt 
minerálnych prameňov. 

Klimaticky patrí do chladnej oblasti, v januári priemerne -6 až 7" C, v júli 14 - 16%C, 700 - 900 mm zrážok 
ročne. 

Hydrologicky patrí do povodia Popradu a Hornádu, významnejšie toky Ľubica, Jakubianka, Torysa, Levočský 
potok. 

Prevládajú tu hnedé pôdy, najvyššie polohy zaberajú smrekové, na severe najmä bukové lesy. V drevinovom 
zložení odštepného závodu prevládajú ihličnaté dreviny s 84,5 % zastúpením, listnaté dreviny s 15,5 % zastú- 
pením. Z ihličnatých drevín je prevažne zastúpený smrek (63%), z listnatých drevín je to buk (13% z celkového 
zastúpenia drevín). Tento závod plní náročné úlohy pri likvidácii vetrových a hmyzích kalamít. 


Výmera: cca 23 300 ha lesnej pôdy 

Ročná ťažba: 90 000 m? 

Umelá obnova lesa: 362 ha 

Prerezávky: 300 ha 

Prebierky: 230 ha 

Ochrana mladých lesných porastov: 600 ha 

Múlčovanie odpadu PO Spracováhí veternej kálamitý na OŽ Kôžmaťčok 

Manipulačný sklad s linkou Bajler - Zembrod - o. z. Kamenica n/ Cirochou 

Terénne Vožidlá zdolávajú áj ťažšie terény 


Ťažba piesku vo VLM OZ Malacky 65 


Plocha po ťažbe piesku - zalesnená borovicou a jelšou - OZ Malacky 

Chovné rybníky vo VLM Malacky 

OZ Kamenica nad Cirochou: 

Hospodári vo VYP Valaškovce, ktorý vznikol v terajšej výmere v roku 1946. 

Územie sa nachádza v provincii Východných Karpát. Najvyššou kulmináciou je 1075 m n. m. vysoký Vihorlat 
vo Vihorlatských vrchoch, ktoré patria do Vihorlatsko - gutínskej podoblasti a členia sa na Vihorlat, Popriečny 
a Humenské Vrchy. Južne od Zemplínskej šíravy sa nachádza Východoslovenská rovina. Vzhľadom 
k juhu, ktorý je otvorený smerom k Panónskej panve a nižším a teplejším vulkanickým pohorím (prevaha an- 
denzitov a pyroklastík) je aj klíma mierne teplá až teplá, s kontinentálnymi charakteristikami s priemernými 
ročnými teplotami 9,1“C, najteplejší júl má priemer 20,4“C, najchladnejší január má priemer - 3,6%C. 

Vihorlat so štatútom Chránenej krajinnej oblasti (CHKO) sa nachádza v pásme dubových a bukových 
karpatských teplomilných lesov. Zaujímavosťou je hradené sopečné prírodné jazero Morské oko v povodí riečky 
Okna, má plochu 13,8 ha a leží vo výške 609 m n. m. a dosahuje hlbku 25 m. Najvýraznejším fenoménom 
vodstva územia je umelá vodná nádrž Zemplínska šírava s plochou 33,5 km?. 

V drevinovom zložení odštepného závodu prevládajú listnaté dreviny s 92,5% zastúpením, ihličnaté dreviny 
s 7,5% zastúpením. Z listnatých drevín je prevažne zastúpený buk (71,5%), potom dub a hrab (po 7%). 
Z ihličnatých drevín je to smrek (4,5%) a smrekovec (2% z celkového zastúpenia drevín). 


Výmera: cca 15 300 ha lesnej pôdy 

Ročná ťažba: 76 000 m" 

Umelá obnova lesa: 35 ha, vysoký podiel prirodzenej obnovy 
Prerezávky: 298 ha 

Prebierky: 534 ha 

Ochrana mladých lesných porastov: 188 ha 


Nedotknutá a pestrá zložka fauny a flóry na území jednotlivých odštepných závodov, ktoré hospodária vo 
vojenských obvodoch je podmienená obmedzením ľudských aktivít v týchto priestoroch z dôvodov chránenia 
týchto území pred vstupom a nežiaducou činnosťou neoprávnených osôb a podnikateľských subjektov. 

Výrobné podmienky u jednotlivých odštepných závodov Vojenských lesov a majetkov š. p. Pliešovce sú veľmi 
rôznorodé, čo vyplýva z rôznych prírodných podmienok, drevinového zloženia, preto aj technológie výchovy 
lesa a ťažieb dreva sú rôzne. 

Iný postup pri obnove lesa sa vykonáva v oblasti Záhorskej nížiny pri obnove borovice, kde sa používa 
desaťročia overený holorubný hospodársky spôsob, iný zase v oblasti Javoria, Levočských vrchov a Vihorlatu, 
kde je namieste jemnejší spôsob hospodárenia s podporou prirodzeného zmladenia. 

Územie VLM je preto pre lesnícky cítiaceho človeka, veľmi atraktívne a z hľadiska lesnícky činností 
zaujímavé, lebo sa dá v ňom odborne veľmi dobre realizovať. 

VLM investujú nemalé prostriedky na obnovu strojového parku a progresívnych ťažbových technológií. 
Zavedením evidencie vyťaženého dreva cez TimbatecPocet, čo je vlastne malý terénny počítač, sa podnik 
zaradil medzi špičku v lesníckej činnosti na Slovensku. 

Samozrejme, že všetky uvedené skutočnosti kladú zvýšené nároky na odbornosť a kreativitu lesníckeho 
personálu. Vysoké odborné nároky a rýchly trend zavádzania nových technológií a informačných systémov však 
umožňujú VLM úspešne uspieť v konkurencii s inými lesníckymi organizáciami na trhu v rámci Slovenskej 
republiky. 


Poľovníctvo a rybárstvo vo Vojenských lesoch a majetkoch SR 
štátny podnik Pliešovce 


Pre potreby poľovníctva a rekreácie disponujú VLM lôžkovou kapacitou 250 lôžok v lokalitách Záhorie, 
Dudince, Vysoké Tatry, Zemplínska šírava - Vihorlat, kde sú široké možnosti turistického, športového a rekreač- 
ného využitia. 

Poľovnícke revíry Vojenských lesov a majetkov SR stále disponujú dostatočným počtom a pestrým druhovým 
zastúpením poľovnej zveri, čo sa prejavuje aj v neustále rastúcom záujme o poľovačky v našich revíroch. Značná 


pozornosť sa venuje chovu kvalitnej danielej a muflonej zveri v Malackách, jelenej a srnčej zveri v Pliešovciach, 
Kežmarku a Kamenici nad Cirochou a taktiež diviačej zveri vo všetkých odštepných závodoch. Poľovníctvu, ako 
súčasti ekologického obhospodarovania lesa venujú VLM patričnú pozornosť. Pre zachovanie genofondu 
východokarpatského jeleňa bola vybudovaná rezervácia v Kamenici nad Cirochou s výmerou 908 ha a diviačia 
rezervácia na ploche 168 ha. 

Novovybudovaná zvernica v Pliešovciach — Podjavorie pre danieliu a mufloniu zver o výmere 311 ha výrazne 
zatraktívni poľovný revír Javorie. Pred dokončením je zvernica pre chov danielej a muflonej zveri v Malackách. 
Značná časť lovu je vo forme poplatkového odstrelu s kompletnými ubytovaco - stravovacími službami vo 
vlastných zariadeniach. V tejto oblasti VLM dosahujú dlhodobo vynikajúce výsledky. Veľký dôraz v revíroch VLM 
sa venuje zimnej starostlivosti o zver prikrmovaním a dôslednou selekciou menej hodnotnej a na ďalší chov 
nevhodnej zveri. 

Okrem poľovníctva sa VLM starajú aj o rybárske revíry a vodné toky, spravujú 681 km vodných tokov, najmä 
potokov a 60 ha rybníkov. Dlžka rybárskych revírov je 150 km s plochou 32 ha. Na zarybnenie sa ročne vysádza 
20 000 ks násad. V trhovom rybolove vyloví 9 t rýb a všportovom rybolove 1,3 t rýb. 

Uvedené vodné plochy zároveň slúžia aj ako zdroj vody na zavlažovanie poľnohospodárskej pôdy aj ako 
rezervoáre v prípade požiarov. 


JKS Z ročný odstrel 
raticovej zveri raticovej zveri 
ks ks 


Výmera poľovných 
revírov vha 


o. z. Malacky 28 834 


o. z. Pliešovce — 13096 


o. z. Kežmarok — 31 340 


o. z. Kamenica — 15996 


VLM SR spolu: 89 266 


Najsilnejšie trofeje VLM SR, š. p., Pliešovce 


Druh zveri poľovný revír hodnota v bodoch CIC 


jeleň Javorina 234,95 


daniel Záhorie 187,50 


muflón Záhorie 202,85 


srnec Javorina 138,98 


diviak Javorie 129,10 


vlk Javorina 43,32 


Záver 


Vojenské lesy a majetky SR v minulosti preukázali a v súčasnej dobe potvrdzujú svoju životaschopnosť 
a oprávnenosť existencie. Efektívne využívajú prírodné zdroje vo vojenských výcvikových priestoroch, riadne sa 
starajú o stav lesa a želatelné využitie poľnohospodárskych pozemkov, ako aj o ochranu prírody a tvorbu kra- 
jiny. Majú predpoklady napľňať nároky hospodárskeho využitia lesov a pozemkov v jednotlivých vojenských 
výcvikových priestorov (VVP) pri súčasnom využívaní Armádou Slovenskej republiky. 

Nová organizačná štruktúra VLM sa v súčasnosti veľmi približuje modelom z rokov 1928 a 1953. Nosným 
objektom pôsobnosti sa stalo lesné hospodárstvo s účelným miestnym spracovaním drevnej suroviny. Poľno- 
hospodárstvo bolo v súlade s celoštátnym útlmom výrazne zúžené a orientované na spôsoby, ktoré vyhovujú 
podmienkam vo VYP. 

Pri tejto príležitosti nemožno nespomenúť nároky na starostlivosť o krajinotvorné a ekologické hľadiská vo 
VYP, ktoré sú a budú i naďalej stredobodom záujmu celej spoločnosti. VLM môžu a budú čerpať z overených 
tradícií a skúseností pri svojom rozvoji, a budú aj prijímať všetky nové poznatky, ktoré im zabezpečia úspešný 
rozvoj v prospech pracovníkov VLM i celej spoločnosti. 


V Pliešovciach, máj 2006 
Ing. Teodor Derco 

Vojenské lesy to sú aj výcvikové priestory so zvláštnym režimom 

STOP! 
VOJENSKÝ OBVOD VALAŠKOVCE 


(územný a správny celok slúžiaci na obranu štátu) 


Dodržujte zákon o vojenských obvodoch, lesný zákon a zákon 
o ochrane prírody 


. Podľa 8-fu 9 ods. 2 zákona č. 281/1997 Z. z. o vojenských obvodoch, vstup osôb a vjazd 
motorových vozidiel povolený len na základe povolenia vydaného MO SR, Obvodným 
úradom vojenského obvodu Valaškovce Ul. Partizánska č. 433 Kamenica nad Cirochou 

. Na účelových cestách povolená rýchlosť motorových vozidiel do 20 km/h. 

. Dajte prednosť vojenskej technike a vojenským motorovým vozidlám. 

. Parkujte iba na vyznačených parkoviskách. 

. Neznalosť zákonov je neospravedlniteľná a ich porušenie je trestné! 

